PACE รายได้ลด-ขาดทุนด้อยค่าสินทรัพย์ ฉุดผลงานปี 61 พลิกขาดทุน 5.15 พันลบ.
PACE รายได้ลด-ขาดทุนด้อยค่าสินทรัพย์ ฉุดผลงานปี 61 พลิกขาดทุน 5.15 พันลบ. จากปีก่อนมีกำไร 171.12 ล้านบาท
1 มี.ค. 2562

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE รายงานผลการดำเนินงานประจำปี 2561 สิ้นสุดวันที่ 31 ธ.ค. 61 ดังนี้

โดยปัจจัยที่ส่งผลให้บริษัทพลิกขาดทุน เนื่องจากในปี 2560 บริษัทการรับรู้ผลกระทบจากการสูญเสียการควบคุมในบริษัทย่อยในงบกำไรขาดทุนเบ็ดเสร็จรวมสำหรับปีสิ้นสุดวันที่ 31 ธันวาคม 2560 จำนวนเงิน 7,113 ล้านบาท จากการเข้าลงทุนของผู้ร่วมลงทุน  2 รายได้แก่ อพอลโล เอเชีย สปรินท์ โฮลดิ้ง คอมปานี ลิมิเต็ด และโกลด์แมน แซคส์ อินเวสท์เม้นท์ส โฮลดิ้งส์ (เอเชีย) ลิมิเต็ด ในบริษัทย่อย บริษัท เพซ โปรเจ็ค วัน จำกัด และบริษัท เพซ โปรเจ็ค ทรี จำกัด
 
อย่างไรก็ตาม ในปี 2561 บริษัทฯ มีขาดทุนจากการด้อยค่าในสินทรัพย์และเงินลงทุน จำนวน 3,533 ล้านบาท เพิ่มขึ้นร้อยละ 53 จากปีก่อน โดย เพิ่มขึ้นจำนวน 1,228 ล้านบาท เนื่องจากการปรับรายการค่าเผื่อการด้อยค่าเงินลงทุนหลังจากจำหน่ายสินทรัพย์ของบริษัทย่อย นอกจากนี้บริษัทฯ ขาดทุนจากการดำเนินงานก่อนต้นทุนทางการเงินและภาษีเงินได้จำนวน 4,345 ล้านบาท คิดเป็นร้อยละ 49 ของรายได้รวม โดยขาดทุนลดลงร้อยละ 14 จากช่วงเวลาเดียวกันของปีก่อน